Forstjóri Hörpu hefur óskað eftir afturvirkri launalækkun þannig að mánaðarkaup hennar samræmist úrskurði kjararáðs . Sautján þjónustufulltrúar sögðu upp störfum í gærkvöldi vegna óánægju með launalækkanir sem þeir sættu á meðan að laun forstjórans lækkuðu . Þeir segjast hafa upplifað vanvirðingu og stéttaskiptingu innan hússins . Líkt og fram hefur komið ákváðu sautján þjónustufulltrúar í tónlistar - og menningarhúsinu Hörpu að segja upp störfum eftir fund með forstjóranum Svanhildi Konráðsdóttur í gærkvöldi . „ Okkur finnst við ekki vera í sama liði og allir aðrir starfsmenn hússins , það er að við séum ekki hluti af sama liðinu og að við séum saman öll í liði . Maður finnur einhvern veginn fyrir smá stéttaskiptingu innan hússins , “ segir Matthías Aron Ólafsson , þjónustufulltrúi í Hörpu . Segir það drengilegt af Svanhildi að höggva á hnútinnLaun þjónustufulltrúa lækkuðu síðla árs í fyrra vegna hagræðingar í rekstri . Óánægju þeirra má hins vegar rekja til þess að sama ár hækkuð laun forstjórans Svanhildar . Þannig var hún með um 1,3 milljónir króna á mánuði fyrstu tvo mánuði sína í starfi í samræmi við úrskurð kjararáðs . Tveimur mánuðum síðar færðist úrskurðarvald um launin hins vegar til stjórnar Hörpu og hækkaði þá í um 1,5 milljónir króna á mánuði en um það hafði hún samið við stjórnina í upphafi . Svanhildur baðst undan viðtali í dag en nú síðdegis tilkynnti hún á Facebook að hún hefði óskað eftir afturvirkri launalækkun til samræmis við úrskurð kjararáðs . „ Mér finnst það afskaplega drengilegt af hennar hálfu að höggva hnútinn með þessum hætti því það er svo mikilvægt að það sé friður og gleði í starfsemi Hörpu , “ segir Þórður Sverrisson , stjórnarformaður Hörpu . Ekki aðeins aukið álag á stjórnendurÞórður bendir á að vinnutími þjónustufulltrúa sé sveigjanlegur og greiðslur til þeirra enn talsvert yfir kjarasamningsbundnu lágmarki . En hefði ekki verið rétt að stjórnendur gengu sjálfir á undan með góðu fordæmi og lækkuðu eigin laun ? „ Þú getur spurt þig að því að ef það ætti að auka verkefni þitt um 20 prósent og lækka svo launin þín um x prósent að það er svolítið erfitt að gera þetta allt á sama tíma . “ Matthías bendir þó á að álagið hafi ekki aðeins aukist á stjórnendur . „ Þegar við sömdum um lægri laun , eða þegar okkar laun voru lækkuð , þá bættist einnig við aukið vinnuálag á okkur . “ Bendir á að framkvæmdastjóri VR sé með 1,5 milljónir króna á mánuðiFjölmargir hafa lýst yfir stuðningi við þjónustufulltrúana , þar á meðal Ellen Kristjánsdóttir og forsvarsmenn VR sem hyggjast sniðganga Hörpu . Í yfirlýsingu sem þjónustufulltrúarnir sendu frá sér í kvöld þökkuðu þau fyrir þennan stuðning sem og stuðning frá almenningi . Um gagnrýni VR segir Þórður stjórnarformaður Hörpu þetta : „ VR hefur gagnrýnt okkur harkalega fyrir að greiða forstjóra Hörpu rúma eina og hálfa milljón á mánuði . Formaður VR er að greiða framkvæmdastjóra VR rétt um eina og hálfa milljón á mánuði þannig að menn þurfa að gæta að sér hvernig þeir eru að gagnrýna okkur hin . “ Ragnar Þór Ingólfsson , formaður VR , svaraði Þórði á Facebook-síðu sinni í kvöld og sagði hann réttlæta ömurlega framkomu í garð starfsmanna með því að ráðast á starfsfólk VR . „ Við Þórð vil ég segja að framkoma stjórnar VR og stjórnenda VR í garð starfsfólks VR er með mjög ólíkum hætti og dæmi hafa sýnt um framkomu stjórnar Hörpu og stjórnenda Hörpu við starfsmenn Hörpu . VR býr yfir gríðarlegum mannauð sem við berum óendanlega virðingu og þakklæti fyrir að hafa . Við erum í raun ekkert án starfsfólksins , við erum lið , við erum ein heild og okkur líður vel á vinnustaðnum , við tölum saman og leysum málin og hjá okkur eru allir jafnir , “ segir Ragnar en færslu hans má sjá í heild hér fyrir neðan . Líf Magneudóttir , forseti borgarstjórnar og oddviti Vinstri grænna í Reykjavík , tjáir sig um Hörpu-málið .